UES

Reconstrucció del Boulder de la UES
2023-02-28 18:30 - 20:00 (Europe/Madrid)
Volem renovar les preses del Boulder, per unes de diferents i netes, així poder investigar i elaborar vies noves d’escalada.
Alguns joves de l’entitat s’han ofert voluntaris per fer-ho, però demanen ajuda per ser més mans.
Vine el 28 de febrer a les 18:30h a l’entitat.

Senders.- Senders Km 0, a Santiga pels camins del Vallès Natural
2023-03-01
Recorregut circular per la zona est del rodal. Visitarem un dels paratges agrícoles més ben conservat de Sabadell, algunes masies, el castell i l’església de Santiga, i tornarem pels camins del Vallès Natural. Els conreus són principalment de cereals i a la vora dels torrents hi ha camps d’horta.
Distància: 9 km >> Desnivell: +/- 155 m
Es pot fer caminant o amb bastons de marxa nòrdica
Punt de trobada: Centre d’Atenció Primària la Serra – Torre-romeu
Hora de trobada: 9 del matí, hora aproximada de finalització: 13:30 h
Material: Cal portar aigua, esmorzar i roba adequada a les condicions climatològiques i calçat per caminar.
Activitat gratuïta per a socis/es de la UES
Soci@web i no socis/es: 5€
Itinerari 2 del llibre Excursions per conèixer el rodal de Sabadell
Inscriu-te ara!

Càpsula formativa.- Alimentació per a esportistes
2023-03-01 19:00 - 21:00
A càrrec de Lara Carballo titulada en Dietètica i Nutrició especialitzada en Nutrició Clínica (al Centre de Salut Solilluna). Ens parlarà i aconsellarà de comportar una alimentació energètica abans, durant i després de la pràctica d’activitat física.
Inscripcions a partir del 16 de febrer

Excursions de tot el dia per a la Gent Gran.- La Vall del Llobregat (V) El tramvia de sang
2023-03-02
Itinerari: Aquest tram recuperat del tramvia de sang permet realitzar un agradable passeig entre Sant Jordi de Cercs i Berga. El traçat ens endinsa en zones boscoses, amb túnels i passarel·les de diferents tipus. Es tractava d’un ferrocarril de tracció animal, motiu pel qual rep el nom de tramvia de sang. Aquest petit ferrocarril va començar a circular cap a l’any 1871 i servia per transportar el carbó de les mines de Fígols a Berga.
Distància: 9.70Km
Desnivell: +210/-170m

Càpsula formativa.- App de la UES
2023-03-02 19:00 - 21:00
Taller per familiaritzar-se amb l’aplicació, aprendre a instal·lar-la, a registrar-se i a saber utilitzar les seves funcions
Què és l’APP de la UES?
Una eina que us facilitarà i agilitzarà el procés d’inscripció a totes les nostres activitats

També és el carnet de soci/a virtual
Podreu consultar rebuts de pagament i correus rebuts entre altres funcionalitats.

Només per a socis i soci@web.

Excursions per conèixer el rodal de Sabadell, presentació a Terrassa
2023-03-02 19:30 - 21:00
A càrrec dels autors del llibre
Presentació al Centre Excursionista de Terrassa (Carrer de Sant Llorenç, 10)

Muntanya.- Roc de Madres
2023-03-04
El Madres o Roc de Madres és una muntanya de 2.469 m d’altitud de l’extrem sud-oest de la Serra de Madres situat en el termenal de les comunes de Censà i Mosset, totes dues a la comarca del Conflent, a la Catalunya Nord. Sortida hivernal.
Nivell de dificultat: Moderada**. Hivernal
Distància: 14 km >> Desnivell: +960 m>> Temps efectiu aproximat: 8 hores
Sortida en cotxes particulars a les 6 del matí. Plaça Catalunya, davant Hotel Sabadell (possibilitat d’anar-hi en autocar segons nombre d’inscrits).
Material: Raquetes, bastons amb voladera, roba d’abric, esmorzar i dinar.
Preu: Socis/es: 35€ >> soci@web i no socis/es: 46€
Cal estar federat/ada o bé tramitar assegurança temporal obligatòria (4,5€/dia)
Inscripcions fins el 2 de març a ues.cat, app o presencialment a secretaria.
Reunió informativa: Dijous 2 de març a les 19 h

Senders.- GR210 Ruta del Ter, de Ripoll a Montesquiu
2023-03-04
ETAPA 3: RIPOLL A MONTESQUIU
Sortim de Ripoll i de seguida ens endinsem en el passat i present industrial del Ter, una història de l’aprofitament de la força de l’aigua, rescloses i colònies industrials que van seguint el curs del riu.
Tot seguit arribem a la Farga de Bebié, una bona mostra d’aquest present i passat industrial. Aquesta colònia va ser fundada per Edmund Bebié, subdit suís, i la va anomenar “Fàbrica de Filatures i torts Edmund Bebié, encara que tothom els coneixia com “els suïssos”.
Ràpidament, ens endinsem al Parc del Castell de Montesquiu, gestionat per la Diputació, caminant pels seus boscos, prats, masies i algun salt d’aigua, fins que arribem al castell de Montesquiu. Aquest castell té, possiblement, el seu origen en l’enclavament d’una torrassa de guàrdia i els seus edificis del voltant, que va fer edificar el comte Guifré I (el Pilós), al segle IX.
Després d’una curta baixada arribem a la població de Montesquiu.
Distància: 18,62 km – Desnivell: +428/-530 m
Hora i lloc de sortida: 7 del matí, davant l’Hotel Sabadell
Cal portar: Aigua, esmorzar i dinar. Roba adient a les condicions climatològiques.
Recomanat: bastons
Inscriu-te ara!

Esquí de muntanya: Petit Peric, Camporrells, Mortiers i Vall de Galba
2023-03-04 08:00 - 2023-03-05 17:00
Interessant sortida a la Cerdanya Francesa per fer dos cims en dissabte i diumenge dormint al refugi de Camporells.
Desplaçament en cotxes particulars
8 places reservades al refugi a mitja pensió 41€
Cal dur sac de dormir i aigua pels 2 dies
Dissabte 4-03-2023: De Formigueres a Camporells i Petit Peric 2690m
+550/-650; PD(per l’aresta),*, S2-; 1h fins el refugi, de 2 a 3h el cim.
Formigueres 1740m – 2 remuntadors (7€) – Serra de Mauri 2412m – Refugi de Camporells 2240m – Aresta NE – Petit Peric 2690m – Estany de l’Anec 2239m – Pla de les Carboneres – Refugi de Camporells 2240m.
Diumenge 5-03-2023: Pic de Mortiers 2605m i el descens de la Peira Escrita
Refugi de Camporells 2240m – Estany Gros – Ras de la Sal (punt 2381m) – Pic de Mortiers 2605m (baixar 20m a peu cap al nord i abocar-se a la pala que baixa cap al NE) – Peira Escrita – punt 2230m – Jaça de les Formigues 1790m – Jaça de la Llosa – Barraca de la Jaceta 1650 – Pont dels Plans de l’Orriet 1625m (creuar-lo) – punt 1600m (arbre marcat amb nº38) – Formigueres 1740m.

Esquí de muntanya.- Jornada pràctica de Seguretat en Terreny d'Allaus
2023-03-05
Zona de Ransol, Andorra
Guia: Txema Arteta, instructor ACNA i Formador certificat per l’American Avalanche Association
Activitat dirigida a tots aquells muntanyencs que hagin realitzat el curs de Seguretat en Terreny d’Allaus – Nivell 1 i vulguin refrescar i posar en pràctica els coneixements adquirits durant el curs mitjançant una jornada pràctica. Activitat pont entre l’STA1 i STA2.
Objectius:

Orientar en la selecció i la preparació de la ruta.
Realitzar una sortida per a analitzar i discutir conceptes relacionats amb la circulació i les allaus

Continguts:

Posada en comú del BPA del dia
Posada en comú de les propostes d’itineraris per a la jornada
Control de grup (DVA)
Realització de la sortida:

Identificació d’indicis
Classificació del terreny
Tests i anàlisi dels resultats
Presa de decisions
Estratègies de circulació segura
Pràctica d’autorrescat

Brífing i comentari de l’activitat

Duració i estructura:

Duració: 1 dia. 8h pràctiques.
Públic potencial: alumnes STA1
Màxim 7 participants (mínim 5)

Material necessari: Roba adequada, esquís per a desplaçar-se, DVA, pala i sonda.

Preu socis UES: 80€
Preu soci@web i no soci UES: 96€
*Descompte de 5€ pels socis ACNA

Inscripcions fins el dimarts 10 de gener del 2023.

Natura.-Quan el Ripoll entra a la plana
2023-03-05 08:00 - 15:00
Etapa 3 del cicle “Cinc matins Ripoll avall”.
Del pont Vell de Castellar al pont de la Salut, a Sabadell. El castell de Clasquerí, l’església romànica de Castellar Vell, el molí de Busquets i el de Boà, el Rieral, el torrent de Ribatallada, el molí d’en Mornau, el torrent de Colobrers, Sant Vicenç de Jonqueres i la confluència amb el riu Tort, sota el turó d’Arraona i davant del molí d’en Torrella.

Tercera etapa del camí del riu fins al mar, un cicle de 5 excursions per a fer el recorregut integral del riu Ripoll, des del naixement fins a l’aiguabarreig amb el Besòs i fins al mar.

Dificultat: Mitjana

Transport: Transport públic

Durada: Matinal

Excursions matinals per a la Gent Gran.- Baixador de Vallvidera- Tibidabo
2023-03-07 08:00 - 14:00
Itinerari: Circular pel Parc de Collserola. Des de Vallvidrera, passarem pel Centre d’Informació del Parc de Collserola i pujarem per camins i senders fins al camí de Sant Cugat que ens portarà al Tibidabo. Ara tocarà baixar i ho farem per sota la Torre de Collserola i per la Font de la Budallera. Finalment tornarem cap al Baixador a agafar el tren.
Distància: 8,3 km
Desnivell: +275/-275m

Xerrades obertes sobre temes de muntanya.- Ciència i meteorologia a l'Antàrtida
2023-03-07 19:00 - 20:00
Ciència i meteorologia a l’Antàrtida a càrrec de Sergi Gonzàlez, jove físic i meteoròleg català que ha estat treballant a la base espanyola a l’Antàrtida i actualment ho fa a Suissa, també en el camp de la meteorologia.
El Sergi ens explicarà de forma planera, com es pot fer la investigació en un lloc tant inhòspit i a la vegada tant fantàstic.
A les 7 de la tarda, virtual.

Orientació.- Participació a la Rogaine de Sant Iscle de Vallalta. Organitza La Nova Fita
2023-03-11

Natura.-La Trinitat de Sitges: blanc sobre verd i blau
2023-03-11
Mar i muntanya al parc natural del Garraf.
Ruta pel Parc Natural del Garraf, a les envistes de Sitges. Ens enfilarem fins al capdamunt del Puig d’en Boronet, coronat pel conjunt escultòric de la Creu de Sant Isidre (315 m), en el punt més alt d’aquells topants. Seguirem cap a la blanca ermita de la Trinitat, excel·lent mirador sobre un panorama de blaus (mar i cel). L’ermita forma un conjunt del segle XVIII, ja documentat al segle XIV. Tot seguit, endinsats de nou en la verda boscúria, baixarem per Vallcarca.
Una excursió per constatar la veritat dels mots del gran poeta i físic sitgetà David Jou: “El blau del mar, el verd dels pins, el blanc de calç: la Trinitat.”

61a Marxa Excursionista Infantil de Regularitat
2023-03-12 08:00 - 14:00
Sortida: Sant Julià d’Altura
Qui pot participar-hi? Hi poden participar nois i noies nascuts entre 2009 a 2016, ambdós inclosos, formant parella infantil o mixta.

Els nascuts a 2016 obligatòriament hauran de formar parella mixta (infant i major de 16 anys)
Els nascuts entre 2015 i 2009 podran formar parella mixta o parella infantil (dos infants d’entre 2015 i 2009)

Horari: 8:00 – 13:00 h
Caldrà arribar un quart d’hora o vint minuts abans de l’hora de sortida per recollir dorsals.
Cada equip de la modalitat infantil, en fer la inscripció, dirà si participa de forma individual, o si vol prendre part en la classificació d’entitats o escoles de les quals formi part.
Sessió informativa: Dissabte, 11 de març de 2023, a les 19 h, a la sala d’actes de la UES
Consulteu tota la informació

La Ganyota.- Reunió informativa Colònies de Setmana Santa
2023-03-13 19:30 - 20:30
Colònies i ruta de Setmana Santa per a infants nascuts entre 2017 i 2006.
de l’1 al 5 d’abril. Colònies a la casa de colònies de Ridolaina (Bellver de Cerdanya).
Reunió informativa: dilluns 13 de març, a les 19 h
Inscripcions: del 13 al 17 de març
Per a més informació laganyota@ues.cat i els dilluns i dimecres de 19 a 20:30h
I al bloc de La Ganyota

Les excursions del dimecres.- Serra de l’Arca
2023-03-15
Distància: 15,6 km
Desnivell:+/- 580 m
Itinerari:
Ruta circular pels Cingles de Saní i la Serra de l’Arca, anomenada així pel conjunt de sepulcres megalítics a l’interior dels quals s’inhumaven els morts envoltats de les seves armes i d’algunes ofrenes. Bonica excursió pels boscos del Montseny amb vista als Cingles del Bertí i les valls del Congost i l’Avencó.
Inscripcions a partir del 27 de febrer
Sortida: 7:30 h davant Hotel Sabadell
Cal portar aigua, dinar, i la roba adequada a les condicions climatològiques.
Esmorzar abans de l’inici del recorregut.

Càpsula formativa.- Taller barres energètiques
2023-03-15 19:00 - 21:00
A càrrec de Tessa Marsal, professora de cuina, nutricionista i macrobiòtica. En aquest taller aprendreu a realitzar barretes energètiques, a conèixer els fruits secs en més detall i les avantatges de treballar amb dàtils i no posar sucres.

Càpsula formativa.- App del Rodal
2023-03-16 19:00 - 21:00
Taller per familiaritzar-se amb l’aplicació, aprendre a instal·lar-la, a registrar-se i a saber utilitzar les seves funcions.
Què és l’APP del Rodal de Sabadell?
És una aplicació per a mòbil per a identificar sobre el terreny més de 500 elements d’interès del rodal: masies, fonts, ermites, arbres singulars, patrimoni històric, etc.
Formació oberta a socis, soci@web i no socis.

Reunió informativa per a joves (18-35 anys)
2023-03-16 20:00 - 21:00
Reunió informativa per a formar un grup de joves excursionistes. Si tens ganes de fer excursions i altres activitats d’esport de muntanya vine a “dir la teva”. Des de la UES volem promoure l’excursionisme com a oci alternatiu per a joves de 18 a 35 anys i la teva opinió ens interessa.
Vine sol o acompanyat, aquí trobaràs gent amb el mateix interès que tu!
Si no pots venir i vols rebre informació envia’ns un correu a activitats@ues.cat

Muntanya.- La Portella Blanca d'Andorra
2023-03-18
La Vall de Campcardós és una vall de la regió dels Pirineus Orientals, al municipi de Porta. S’estén d’est a oest entre el riu Carol i la Portella Blanca d’Andorra, flanquejada al nord pels pics de Font Freda, la Vinyola i Font Negra, i al sud pels pics de Peiraforca, Roc Colom i Pic d’Engorgs. La Portella Blanca limita amb Andorra i Catalunya. L’itinerari proposat comença a tocar del riu Carol, a l’altra banda de la via del tren. Seguirem el GR 107, Camí dels Bons Homes, fins la Portella. Travessem el pont i ens enfilem per una pista que, després de passar al costat d’un repetidor, s’endinsa a la vall pel marge esquerre del riu de Campcardós. Entrant a la vall podem contemplar les imponents imatges del Roc Colom i del Peiraforca. Seguim endavant fins la Cabana de Pastors. A partir d’aquí la vall sobre per mostrar tota la seva bellesa. Passem per l’estany Petit, l’estany Gros i enfilem la Coma de Campcardós fins a arribara la Portella Blanca on podem gaudir de les magnífiques vistes dels Pics d’Envalira, al nord, i la vall de la Llosa, cap el sud-oest. Amb una mica més d’esforç podem arribar fins el cim de la Portella Blanca (2597 m). Per tornar, hem de desfer tot el camí.
Nivell de dificultat: Difícil***. Hivernal. Sense dificultat tècnica.
Distància: 18,75 km >> Desnivell: +1.090 m>> Temps efectiu aproximat: 8:30 hores
Sortida en cotxes particulars a les 6 del matí. Plaça Catalunya, davant Hotel Sabadell.
Material: Raquetes, bastons amb volandera, polaines, grampons, piolet, roba d’abric, esmorzar i dinar
Preu: Socis/es: 35€ >> soci@web i no socis/es: 46€
Cal estar federat/ada o bé tramitar assegurança temporal obligatòria (4,5€/dia)
Inscripcions fins el 16 de març a ues.cat, app o presencialment a secretaria.
Reunió informativa: Dijous 16 de març a les 19 h
Inscriu-te ara!

Orientació.- Participació en el Campionat nocturn de curses d'orientació a El Brull. Organitza Xinoxano
2023-03-18

Cultura.- Castell de Montsonís
2023-03-18
Visita: La visita serà a les 16 h.
El Castell de Montsonís és residència d’estiu dels Barons d’Albi. Ubicat al municipi de la Foradada, a la comarca de la Noguera (Lleida). Si observem, a la torre de l’homenatge hi ha la bandera, això significa que es tracta d’un castell habitat. La fortalesa formava part d’un recinte emmurallat que s’estenia per tot el turó on ara es troba situat el poble. D’acord amb els historiadors, es tractava d’una sola torre circular de dues plantes, la primera conformada per l’estable i la de dalt, la configurava l’habitatge.
Caminada: Farem una gran part del camí de Land Art, per la Foradada i Montsonís, d’uns 7,2 km amb 315 m de desnivell positiu i 335 de desnivell negatiu. Admirarem les sorprenents obres d’Art Natura ( intervencions artístiques a l’aire lliure i amb elements naturals).
Esmorzar: A l’Hotel Pedra Negra de Ponts
Dinar optatiu: Al restaurant La Botiga de Montsonís. Menú tancat a triar quan es faci la inscripció.
Tindrem un xarrupet de ratafia, gentilesa de Ratafia Bosch!
Horari: Sortida a les 7 h de la plaça de les Dones del Tèxtil, tornada a les 19 h aproximadament
Preu: Sense dinar, socis: 30€ no socis: 39€
Amb dinar, socis: 55€ no socis: 64€
Inscripcions: Del 6 al 15 de març
Important: Recordeu que per participar a les activitats cal estar federat/ada o fer l’assegurança al moment de la inscripció.
És recomanable portar bastons, calçat adequat i estar alerta de la meteorologia, per tal de no tenir sorpreses.
Dossier informatiu 3a sortida al Castell de Montsonís

Senders.- Terres del Gaià, de Vila-rodona al Catllar
2023-03-19
Amb aquesta 3ra etapa la iniciarem a les afores del petit nucli de Vilardida. Amb l’autocar passarem pel poble de Montferri on farem una breu parada per visitar el santuari de la Mare de Déu de Montserrat.
Des de Salomó tornarem a caminar per muntanyes on s’amaga el pantà del Gaià, un embassament que també pateix una gran sequera i falta d’aigua. Finalitzarem l’etapa al Catllar, tot just a les portes del seu castell.
20 km i +300/-500 m de desnivell.
Cal portar: aigua, esmorzar i dinar. Així com la roba i calçat adient a les condicions climatològiques. Material recomanat: Bastons
Inscriu-te ara!

Marxa nòrdica.- Pel Congost fins al Parc del Falgar
2023-03-19 08:00 - 14:00
Distància: 13 km – Desnivell: +/- 170 m
Punt de trobada: Plaça de les Dones del Tèxtil a les 8:15 h del matí
Transport: cotxes particulars
Sortida matinal.
Activitat oberta a tothom que practica marxa nòrdica. Cal tenir la modalitat A de la llicència federativa o bé tramitar una assegurança temporal de dia (4,50€)

Natura.- Els meandres del Ripoll encalmat
2023-03-19 08:00 - 15:00
Etapa 4 del cicle “Cinc matins Ripoll avall”

De Sabadell a Barberà del Vallès i fins a Cerdanyola. Hortes i indústria, però amb zones naturals ben conservades, com els aiguamolls del molí Vermell.

Quarta etapa del camí del riu fins al mar, un cicle de 5 excursions per a fer el recorregut integral del riu Ripoll, des del naixement fins a l’aiguabarreig amb el Besòs i fins al mar.

Dificultat:Mitjana

Transport:Transport públic

Durada:Matinal

La Carena.- Concert a la Puríssima
2023-03-19 18:00 - 19:30
Concert de la Carena (director Marc Alguesuari) i coral Ressó (director Miquel Garcia) a la Puríssima (Via de Massagué, 21 – Sabadell)
18 h – gratuït

Excursions de tot el dia per a la Gent Gran.- Castell de Lluçà i Bauma dels Bous
2023-03-21
El Lluçanès
Itinerari: Sortirem del Monestir de Santa Maria de Lluçà, visitarem la bauma dels Bous, la majestuosa alzina del Vilaró, i tot seguit, pujarem cap a l’ermita de planta rodona de Sant Vicenç de Lluçà fins a arribar al castell de Lluçà, situat en un indret privilegiat amb unes extenses i espectaculars vistes. De camí de tornada passarem pel pantà del Garet, una petita reserva natural que serveix de refugi a molts ocells aquàtics.
Distància: 8.20Km
Desnivell: +250/-250m

Xerrades obertes sobre temes de muntanya.- La Matagalls- Montserrat, jo i altres històries
2023-03-21 19:00 - 20:00
La Matagalls- Montserrat, jo i altres històries a càrrec de Francesc Alavedra “Papell”. El Francesc és la persona que ha participat més cops a la travessa, comptabilitzant un total de 41 vegades, de les 43 organitzades.
Ens explicarà les seves aventures així com la seva manera de fer, en aquesta clàssica travessa de l’excursionisme català. També podrem copsar com ha anat evolucionant.
A les 7 de la tarda, virtual.
